CELEX: 62009CA0111
Language: hu
Date: 2010-05-20 00:00:00
Title: C-111/09. sz. ügy: A Bíróság (negyedik tanács) 2010. május 20-i ítélete (az Okresní soud v Chebu (Cseh Köztársaság) előzetes döntéshozatal iránti kérelme) — Česká podnikatelská pojišťovna as, Vienna Insurance Group kontra Michal Bilas (44/2001/EK rendelet — A biztosítótól eltérő tagállamban lakóhellyel rendelkező kötvénytulajdonos ellen egy biztosító által a székhelye szerint illetékes bíróság előtt biztosítási díj megfizetése iránt indított kereset — Az alperesnek az eljáró bíróság előtti megjelenése — Joghatósági kifogás hiánya és érdemi védekezés — Joghatóságot megalapozó megjelenés)

3.7.2010   
            
            
               HU
            
            
               Az Európai Unió Hivatalos Lapja
            
            
               C 179/11
            
         A Bíróság (negyedik tanács) 2010. május 20-i ítélete (az Okresní soud v Chebu (Cseh Köztársaság) előzetes döntéshozatal iránti kérelme) — Česká podnikatelská pojišťovna as, Vienna Insurance Group kontra Michal Bilas
   (C-111/09. sz. ügy) (1)
   
   (44/2001/EK rendelet - A biztosítótól eltérő tagállamban lakóhellyel rendelkező kötvénytulajdonos ellen egy biztosító által a székhelye szerint illetékes bíróság előtt biztosítási díj megfizetése iránt indított kereset - Az alperesnek az eljáró bíróság előtti megjelenése - Joghatósági kifogás hiánya és érdemi védekezés - Joghatóságot megalapozó megjelenés)
   2010/C 179/17
   Az eljárás nyelve: cseh
   
      A kérdést előterjesztő bíróság
   
   Okresní soud v Chebu
   
      Az alapeljárás felei
   
   
      Felperes: Česká podnikatelská pojišťovna as, Vienna Insurance Group
   
      Alperes: Michal Bilas
   
      Tárgy
   
   Előzetes döntéshozatal iránti kérelem — Okresní soud v Chebu — A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet (HL 2001 L 12., 2001.1.16., 1. o.; magyar nyelvű különkiadás 19. fejezet, 4. kötet, 42. o.) 13. cikke (1) bekezdésének, 24. és 26. cikkének értelmezése — Joghatóság biztosítási ügyekben — A biztosítótól eltérő tagállamban lakóhellyel rendelkező kötvénytulajdonos ellen biztosítási díj megfizetése iránt indított kereset — A kötvénytulajdonos érdemi védekezése a biztosító székhelye szerinti bíróság előtt
   
      Rendelkező rész
   
   A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet 24. cikkét úgy kell értelmezni, hogy az eljáró bíróságnak abban az esetben, ha nem tartják be a rendelet II. fejezetének 3. szakaszában foglalt szabályokat, meg kell állapítania a joghatóságát, ha az alperes megjelenik előtte, és nem terjeszt elő a bíróság joghatóságának hiányára vonatkozó kifogást, mivel az alperes megjelenése a joghatóság hallgatólagos kiterjesztésének minősül.
   
      (1)  HL C 141., 2009.6.20.